钦定古今图书集成/历象汇编/庶征典/第159卷 > 《管窥辑要》 > 《城邑变异占》
## 钦定古今图书集成/历象汇编/庶征典/第159卷 > 《管窥辑要》 > 《城邑变异占》

城门无故折陷，有贼至。

城郭无故自坏。《京房占》曰：“上下咸悖，厥妖城门坏。”《天
镜占》曰：“君不安其国，亡邑署，则其主者当之。”

城门关无故自折其城，凶贼兵至。一曰“为妇人所围，
《关门匙》亡，国将失守。”一曰：“有弑逆。”

城邑门户忽鸣，有兵丧。

城郭门，忽自开，不出三年，兵从中起。

城无故自长兵起。

城崩兵起，城复于隍，贱人将贵。

城自濡。《京房》曰：“天不雨，城自濡，其国大溃，乱兵起，相
当之。”

邑无故自壅成山。《地镜占》曰：“是谓阳反为阴，君淫，为
妇所谋，不出三年，兵大起，有易主。”

邑没为池。人君征发无道，不出一年，兵大起。一曰：“邑
没为沟。”是谓阴反为阳，不出三年，有女子争为王后
者。

邑忽废为“枯陂”，忠佞争权，不出一年，其地亡。

邑城忽成土与屋同，是谓“阴掩阳”，不出一年，天下兵
起。

“城邑夜有火光”，兵起，国乱。

邑里社鸣，里有圣人出，百姓归之，天子出宫。《京房》曰：
“社鸣实邑虚，虚邑实。”